Corsaren, 1841-01-08
Lidt om et Theater, der kunde høre til de "første i Verden." I. "Das Theater steht in genauer Verbindung mit den Fortgange einer Nation," siger A. von Haller, en Mand, som jeg forresten ikke kjender, men som vor store Dramaturg, Thomas Overskou, citerer i et af sine fortræffelige Værker over den danske Skueplads.- Naar nu to i deres Fag saa duelige Mænd opstille en saadan Sætning, da tænker jeg tilstrækkeligen at have godtgjort det Fortjenstlige ved at kaste et Tilbageblik paa Theatrets Virksomhed i 1840. - Jeg kan ikke indlade mig paa en detailleret Undersøgelse om det danske Theaters Fortræffelighed med stadigt Hensyn til dets Digtere, Skuespillere, Maskinister o. s. v.; jeg vil kun holde mig til Glandspunkterne, bringe dem i deres rette Straalebrydning, og Du vil, kjære Abonnent, see, at der er mere end Grund til at sige, at det smukke Huus paa Kongens Nytorv kunde være net af de første i Verden." Lad os engang mindes de svundne Dage; Maaned for Maaned ville vi lade passere Revne, og Du skal see, at de gyldne Ord, der prange over Scenens Helligdom, staae der med fuldkommen Ret. Januar. - Kunstens Tempel var i denne Maaned lukket; - Thalia græd, Muserne sukkede, thi Fædrelandet havde tabt sin gamle Konge. Februar aabnede atter Thalias Hal, og ligesom for paa een Gang at læge alle Saar, udfoldede Templets Ypperstepræster hele deres Geni og Dygtighed. Hvilken Epoke vil denne Maaned ikke gjøre i den danske Skueplads Annaler. - Først traadte den franske Mulat frem med sine pene Manerer og duftende Blomster. - Dernæst fulgte det fortrinlige Skuespil Bedstefader Guerin", som - ja man burde egentlig være lidt vred paa dHrr. Regisseurer - opførstes første og sidste Gang den 5te Februar, mindeværdige Dag. Efter denne Nydelse fulgte flere ikke mindre glimrende; thi hvo, spørger jeg, tænker ikke med Fornøielse tilbage paa Hr. Holsts ypperlige Aftenunderholdning for det overfyldte Huus; hvo kan glemme Hr. Rasmussens sjeldne Debut, der lovede saameget, og som først kronedes i  Elverhøi" ved den udmærkede Udførelse, han skjænkede den deri tildeelte Rolle. - Februar, Du skal betegnes i min Hukommelses Almanak med lueforgyldte Bogstaver; thi Du skaffede mig meer end Nydelse i det Tempel, over hvilket findes de herlige Ord: Ei blot til Lyft. - Februar, jeg forlader Dig, men forinden jeg giver Dig mit sidste Haandtryk, maa jeg ogsaa sige til Din Hæder, at det var i Din Periode, at en af Scenens ypperste Kunstnere - Herr Hass - glædede mig ved sin sjeldne og ægte nordiske Fremstilling af "Bue hiin Digre". Marts sluttede sig værdig, som det sømmer sig en Broder, til Februar. - Jeg skylder imidlertid Balletmesteren den Erklæring, at det fornemmelig var ved ham, at Marts i kunstnerisk Henseende ikke kom til at staae tilbage for den ældre Broder. - Læser! - Det var i Marts, at "Fædrelandets Muser" hoppede over Scenen, med en Anstand, som berettigede de gode Madammer til frie Entree paa tilkommende Klubballer. Ja, Bournonville er en Pokkers Karl! det siger ogsaa Fædrelandet, og saa veed Du jo, at Høiesteretsdommen er faldet. – Skjøndt det nu er vist, som allerede bemærket, at det fornemmelig var Bournonvilles Muser, der gjorde denne Maaned saa interessant, saa bør vi dog ei forglemme, at det ogsaa var i Marts, at Dorotea og Gomez Arias' gik, - eller rettere sagt, listede sig over Scenen. - Thi skjønt Hr. Gomez Arias er en meget vild Fyr, saaledes som Calderon skildrer ham, saa syntes det dog, som det nordiske Clima havde gjort ham noget forknyt; - han skrantede, og trods sin gode Villie var han ikke engang istand til at aflægge alle Abonnenterne en Visit. - Saaledes som Calderon har skrevet Stykket, var det naturligviis ikke godt nok for vort fortræffelige Theater, der saa nemt kunde være et af de første i Verden. - Nei, Jfr. Beyer, Gomez Arias Bearbeider, havde den Godhed at give Tragoedien en Finale, som unegteligen er deilig! Hvor gjør det mig ondt, at salig Calderon ikke skulde have den Glæde at see sin Gomez Arias paa vort Theater! - Det er neppe formeget sagt, naar jeg paastaaer, at han rimeligviis havde faaet Molbech eller en anden god Mand til at lære sig Dansk for ret i Detaillen at nyde sin eller rettere Jfr. Beyers Tragoedie. - Mange Tak, Jfr. Beyer! Det er rigtig en rar Tragvedie. Naar kunne vi vente en Omarbeidelse af f. Ex. Hamlet, Macbeth o. a.? Marts havde imidlertid ikke endnu udspilt alle Trumpser. - Det var Hr. Overskou forbeholdt at krone Værket med sin udmærket arrangerede Aftenunderholdning, som gaves d. 29 s. M. - Hvor smagfuldt var ikke Valget af "Nattegjæsten" Hvor fiint havde Overskou ikke vidst at coquettere med Pallesen og hans Viser! Hvo glemmer vel Marts 1840?